Közönségdíjat nyert Los Angelesben a Coming out | Filmtekercs.hu
Közönségdíjat nyert Los Angelesben a Coming out
A Coming Out nyerte el a 14. Los Angeles-i Magyar Filmfesztivál közönségdíját. A romantikus vígjáték 2013 legnézettebb magyar filmje volt, a Magyar Filmunió szerint a bemutató óta több mint 150 ezren nézték meg a mozikban.
Az Orosz Dénes rendezésében, Csányi Sándor, Karalyos Gábor és Tompos Kátya főszereplésével készült film egy szokatlan szerelmi háromszögről szól. Erik, az ország legismertebb homoszexuális rádiós műsorvezetője egy baleset után egyre inkább vonzódni kezd elgázolójához – aki történetesen nő. Ezzel párhuzamosan a korábbi kedvesével, Balázzsal való kapcsolata is átalakul.
A közelmúlt magyar filmterméséből válogatást nyújtó filmünnep csütörtökön ért véget. A vetítéssorozat keretében a Laemmle’s NoHo7 moziban az érdeklődők 12 egész estés játékfilmet, valamint rövid- és dokumentumfilmeket tekinthettek meg.
CímkékComing out fesztiváldíj Los Angeles-i Magyar Filmfesztivál